பெர்மாத்தாங் பாவ் மக்களவைத் தொகுதி

**பெர்மாத்தாங் பாவ் மக்களவைத் தொகுதி** (மலாய்: *Kawasan Persekutuan Permatang Pauh*; ஆங்கிலம்: *Permatang Pauh Federal Constituency*; சீனம்: 峇东埔联邦选区) என்பது மலேசியா, பினாங்கு மாநிலத்தில், மத்திய செபராங் பிறை மாவட்டத்தில் (*Central Seberang Perai District*); அமைந்துள்ள ஒரு மக்களவைத் தொகுதி (**P044**) ஆகும்.

பெர்மாத்தாங் பாவ் மக்களவைத் தொகுதி 1974-ஆம் ஆண்டில் உருவாக்கப்பட்டது. முதல் தேர்தல் 1974-ஆம் ஆண்டில் நடைபெற்றது. அத்துடன் அதே 1974-ஆம் ஆண்டில் இருந்து பெர்மாத்தாங் பாவ் மக்களவைத் தொகுதி, மலேசிய நாடாளுமன்றத்தில் பிரதிநிதிக்கப் படுகிறது. 

2022 அக்டோபர் 31-ஆம் தேதி வெளியிடப்பட்ட மலேசியக் கூட்டரசு அரசிதழின் படி (*Federal Gazette issued on 31 October 2022*), பெர்மாத்தாங் பாவ் மக்களவைத் தொகுதி 28 தேர்தல் வட்டாரங்களாக (*Polling Districts*) பிரிக்கப்பட்டது.

## பொது
### பெர்மாத்தாங் பாவ் நகரம்

பினாங்கு, மத்திய செபராங் பிறை மாவட்டத்தில் பெர்மாத்தாங் பாவ் நகரம் அமைந்துள்ளது. பட்டர்வொர்த் நகரில் இருந்து கிழக்கே 5 கி.மீ.; புக்கிட் மெர்தாஜாம் நகரில் இருந்து 10 கி.மீ. தொலைவில் உள்ளது. இது ஒரு கடலோர நிலப் பகுதியாகும். 

இங்கு மாரா தொழில்நுட்ப பல்கலைக்கழகம் (*Universiti Teknologi MARA*); செபராங் பிறை பல்நுட்பியல் கல்லூரி (*Politeknik Seberang Perai*); ஆகிய கல்விக் கழகங்கள் உள்ளன. பெர்மாத்தாங் பாவ் நகரம் மலேசியாவின் மிக நீளமான விரைவுச் சாலைக்கு மிக அருகில் உள்ள ஒரு நகரம் ஆகும். புக்கிட் மெர்தாஜாம் மற்றும் கெப்பாலா பத்தாஸ் ஆகிய நகரங்களுக்கு இடையில் பெர்மாத்தாங் பாவ் நகரம் அமைந்துள்ளது.

### அரசியல் தாக்கங்கள்

மலேசிய அரசியலில் பல தாக்கங்களை ஏற்படுத்திய நாடாளுமன்றத் தொகுதியாக பெர்மாத்தாங் பாவ் தொகுதி அறியப்படுகிறது. முதன்முதலில் 1982-ஆம் ஆண்டில் அன்வர் இப்ராகீம், இந்தத் தொகுதியின் நாடாளுமன்ற உறுப்பினராகத் தேர்வு செய்யப்பட்டார். 

* **1982-1986** (முதலாம் தவணை) 
* **1986-1990** (இரண்டாம் தவணை) 
* **1990-1995** (மூன்றாம் தவணை) 
* **1995-1998** (நான்காம் தவணை) 

ஆகிய நான்கு தவணைகள்; மற்றும் 1998-1999-ஆம் ஆண்டில் சுயேச்சையாக ஓர் ஆண்டு பொறுப்பு வகித்தார். 

1999-ஆம் ஆண்டில் இருந்து 2008-ஆம் ஆண்டு வரையிலும், அவருடைய மனைவி வான் அசிசா வான் இசுமாயில் பெர்மாத்தாங் பாவ் மக்களவைத் தொகுதியின் நாடாளுமன்ற உறுப்பினராக பொறுப்பில் இருந்தார். அதன் பின்னர் தம்முடைய கணவர் அன்வர் இப்ராகீம் அவர்களுக்காக, தம் நாடாளுமன்ற உறுப்பினர் பதவியைத் துறப்பு செய்தார். அதே ஆண்டில் ஓர் இடைத் தேர்தல் நடைபெற்றது. அந்தத் தேர்தலில் அன்வர் இப்ராகீம் 11,721 வாக்குகள் பெரும்பான்மையில் வெற்றி பெற்றார்.

### நூருல் இசா அன்வார்

2018-ஆம் ஆண்டு மலேசியப் பொதுத் தேர்தலில் அன்வர் இப்ராகீம் அவர்களின் மகள் நூருல் இசா அன்வார் (*Nurul Izzah Anwar*) பாக்காத்தான் கூட்டணியின் சார்பில் இந்தத் தொகுதியில் போட்டியிட்டு வெற்றி பெற்றார்.

எனினும் 2022-ஆம் ஆண்டு மலேசியப் பொதுத் தேர்தலில் நூருல் இசா அன்வார் 5,272 வாக்குகளில் இந்தத் தொகுதியில் முகமது பாவாஸ் முகமது சான் (*Muhammad Fawwaz Mohamad Jan*) எனும் பெரிக்காத்தான் நேசனல் வேட்பாளரிடம் தோல்வி அடைந்தார்.

## பெர்மாத்தாங் பாவ் வாக்குச் சாவடிகள்

2022 அக்டோபர் 31-ஆம் தேதி வெளியிடப்பட்ட மலேசியக் கூட்டரசு அரசிதழின் படி (*Federal Gazette issued on 31 October 2022*), பெர்மாத்தாங் பாவ் மக்களவைத் தொகுதி 28 தேர்தல் வட்டாரங்களாக (*Polling Districts*) பிரிக்கப்பட்டு உள்ளது. கீழ்க்காணும் வாக்குச் சாவடிகளில், வாக்காளர்களின் இருப்பிடத்திற்கு அருகில் உள்ள வாக்குச் சாவடியைத் தேர்வு செய்து வாக்குகளைச் செலுத்தலாம்.

## பெர்மாத்தாங் பாவ் மக்களவைத் தொகுதி

## பெர்மாத்தாங் பாவ் தேர்தல் முடிவுகள்

## பெர்மாத்தாங் பாவ் வேட்பாளர் விவரங்கள்

## பெர்மாத்தாங் பாவ் சட்டமன்ற தொகுதிகள்

## பெர்மாத்தாங் பாவ் சட்டமன்ற உறுப்பினர்கள் (2022)

## பெர்மாத்தாங் பாவ் தேர்தல்கள் 1969 - 2008

1969-ஆம் ஆண்டில் இருந்து பெர்மாத்தாங் பாவ் தொகுதியில் நடைபெற்ற பொதுத் தேர்தல் விவரங்கள்:

*குறிப்பு (இ.தே) - **இடைத் தேர்தல்**

## மேற்கோள்கள்

## மேலும் காண்க
* பெர்மாத்தாங் பாவ் 
* மத்திய செபராங் பிறை மாவட்டம் 
* மலேசிய தேர்தல் தொகுதிகள்
* மலேசியப் பொதுத் தேர்தல், 2022

பகுப்பு:மலேசியாவில் தேர்தல்கள்
பகுப்பு:பினாங்கு நாடாளுமன்றத் தொகுதிகள்